Diari Oficial de la Generalitat Valenciana


Sumari del DOGV 4282, del 01-07-2002 (2002/6473)

Bases específiques de la convocatòria per a la contractació laboral indefinida de dues places, una d'oficial d'obres i una altra d'oficial de servicis, vacants en la plantilla de personal laboral de l'Ajuntament d'Ibi, mitjançant concurs oposició lliure.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4282

Data del DOGV
:   01-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/6473


Data del document
:   03-06-2002

Organisme emissor
:   Ajuntament d'Ibi

Tipus de document
:   Convocatòria

Descriptors 

:   * Ibi
    * concurs administratiu
    * personal de serveis
    * administració local

Bases específiques de la convocatòria per a la contractació laboral indefinida de dues places, una d'oficial d'obres i una altra d'oficial de servicis, vacants en la plantilla de personal laboral de l'Ajuntament d'Ibi, mitjançant concurs oposició lliure. [2002/F6473]
  
Primera. Objecte
  
Constituïx l'objecte del present procediment selectiu la provisió en propietat d'una plaça d'oficial d'obres i una altra d'oficial de servicis, vacants ambdues en la plantilla de personal laboral d'esta corporació, mitjançant concurs oposició per torn lliure.
  
.
  
Segona. Característiques
  
Les places convocades tenen les següents característiques:
  
a) Lloc: oficial d'obra.
  
b) Nombre de llocs convocats: 1.
  
c) Lloc: oficial de jardineria.
  
d) Nombre de llocs convocats: 1.
  
e) Amb independència dels requisits assenyalats en la base 3.1 de les generals que regixen la convocatòria, els aspirants hauran de reunir els següents:
  
- Edat màxima: aquella en què falte menys de 15 anys per a la jubilació forçosa per edat, llevat que l'excés es compense amb cotitzacions per un període igual o superior a la diferència, circumstància que haurà d'acreditar-se documentalment junt amb la instància que es presente.
  
- Edat mínima: 18 anys.
  
- Retribució: les bàsiques que corresponen al grup D segons la Llei 30/1984, així com dues pagues extraordinàries de sou base i antiguitat i la resta de retribucions complementàries que corresponguen amb subjecció a la legislació vigent i acords municipals.
  
2.1. Funcions: A) Oficial d'obra: tasques de manteniment en l'àmbit de les obres i la construcció. C) Oficial de jardineria: tasques en l'àmbit de servicis i jardineria. Així com aquelles altres que apareguen recollides en les seues funcions, establides als seus llocs en la relació de llocs de treball de la corporació municipal de l'Ajuntament d'Ibi.
  
2.2. Requisits específics de titulació: Graduat en Educació Secundària Obligatòria (Graduat Escolar), Tècnic Auxiliar (Formació Professional de Primer Grau) o equivalent.
  
Tercera. Sistema de selecció
  
Dues places per concurs oposició lliure. A) Una d'oficial d'obres (lloc: oficial d'obra). C) Una altra d'oficial de servicis (lloc: oficial de jardineria).
  
Quarta. Anuncis
  
Anunciada la convocatòria, literalment o en extracte, en el Butlletí Oficial de la Província d'Alacant, Diari Oficial de la Generalitat Valenciana i Boletín Oficial del Estado, els restants anuncis es publicaran, exclusivament, en el Butlletí Oficial de la Província d'Alacant i al tauler d'anuncis de l'ajuntament.
  
Cinquena. Instàncies
  
Les instàncies, a les quals s'adjuntarà una còpia del justificant d'ingrés per import de 9 euros de la taxa de drets d'examen, a efectuar a la Caixa d'Estalvis de València, Castelló i Alacant'Bancaixa?, oficina principal a Ibi, número de compte 0094-1600-57-5692759975, a nom de l'Ajuntament d'Ibi, sol·licitant prendre part en el procediment selectiu, es dirigiran a l'alcalde president de l'Ajuntament d'Ibi i es presentaran en el Registre General d'esta corporació o en la forma que determina l'article 38.4 de la Llei del Règim Jurídic de les Administracions Públiques i del Procediment Administratiu Comú, amb la nova redacció establida per la Llei 4/1999, i d'acord amb l'article 2 del Reial Decret 772/1999.
  
En el termini de 20 dies naturals, a partir del dia següent de la publicació de la convocatòria en el Boletín Oficial del Estado.
  
Els interessats hauran d'adjuntar a la sol·licitud fotocòpia del DNI.
  
Els sol·licitants manifestaran en les instàncies que complixen totes les condicions exigides en la base tercera, i que es comprometen a prestar el jurament o promesa previst en el Reial Decret 707/1979, i si és procedent adjuntaran a estes la documentació justificativa dels mèrits al·legats.
  
Sisena. Admissió dels aspirants
  
Una vegada finalitzat el termini de presentació d'instàncies, el tinent d'alcalde delegat dictarà una resolució en el termini màxim d'un mes, declarant aprovada la llista provisional d'aspirants admesos i exclosos, que es farà pública en el Butlletí Oficial de la Província d'Alacant i serà exposada al tauler d'edictes de la corporació, i es concedirà un termini de 10 dies per a esmenar les faltes que siguen apreciades, segons l'article 71 de la Llei de Règim Jurídic de les Administracions Públiques i del Procediment Administratiu Comú. Si hi ha reclamacions, seran acceptades o rebutjades en la resolució per la qual s'aprove la llista definitiva, que serà feta pública en la forma indicada i en la qual es farà constar el lloc, la data i l'hora d'inici de les proves; en cas contrari, la llista provisional esdevindrà definitiva automàticament.
  
Setena. Mèrits per a la fase de concurs d'ambdues places
  
Experiència acreditada en administració local o en altres administracions públiques, bé en tasques de manteniment d'obres i construcció, o bé en tasques de jardineria: 0,50.
  
Experiència acreditada en el sector privat, bé en tasques de manteniment d'obres i construcció, bé en tasques de jardineria: 0,50.
  
Realització de cursos de perfeccionament en l'àmbit de l'obra, en el manteniment d'obres i construcció, obres de la construcció, operacions i manteniment de maquinària de construcció, acabats de construcció i obres de formigó o sobre seguretat en el treball, o realització de cursos de perfeccionament en la jardineria o sobre seguretat en el treball: 0,50.
  
Coneixements de valencià. Entre un mínim de 0,3 punts i un màxim de 0,60.
  
7.1. La fase de concurs serà prèvia a la d'oposició i en cap cas tindrà caràcter eliminatori.
  
Huitena. Fase d'oposició
  
8.1. Primer exercici. Obligatori i eliminatori. Respondre per escrit, en un màxim d'una hora, un qüestionari tipus test sobre el contingut del temari general del programa de la convocatòria. Qualificació de 0 a 10 punts. Mínim per a superar l'exercici, 5 punts.
  
8.2. Segon exercici. Obligatori i eliminatori. Respondre per escrit, en un temps màxim d'una hora, un qüestionari tipus test sobre el contingut del temari específic de la convocatòria o contestar sobre un o diversos temes del dit temari plantejats pel tribunal. Qualificació de 0 a 10 punts. Mínim per a superar l'exercici, 5 punts.
  
8.3. Tercer exercici. Obligatori i eliminatori. Consistirà en una o diverses proves pràctiques d'execució o d'un supòsit de treball relacionades amb les funcions i lloc de treball, que com a màxim no podran superar les dues hores, dirigides a apreciar l'habilitat, la capacitat i el saber dels aspirants. Qualificació de 0 a 10 punts. Mínim per a superar l'exercici, 5 punts.
  
Novena. Tribunal qualificador
  
Sense perjuí de la composició prevista en la base 6 de les generals que regeixen la convocatòria, en formaran part, amb veu i vot, un representant de cada una de les organitzacions sindicals amb implantació a l'ajuntament.
  
El tribunal no podrà declarar seleccionats un nombre més gran d'aspirants que el de places convocades. Les propostes d'aspirants aprovats que infringisquen esta limitació són nul·les de ple dret.
  
A més, el tribunal podrà disposar d'assessors especialistes per a les proves corresponents dels exercicis que considere pertinents.
  
El tribunal qualificador estarà format per:
  
Amb veu i vot:
  
- President: el primer tinent d'alcalde.
  
- Vocals:
  
· Un representant de l'administració del Govern Valencià.
  
· La tinent d'alcalde de Personal.
  
· El capatàs d'Obres i Servicis.
  
· Un representant del Departament de Personal.
  
· Dos representants dels treballadors.
  
Amb veu i sense vot:
  
- Secretari: la secretària accidental de la corporació.
  
- Representants dels grups polítics municipals:
  
· Grup Municipal Popular.
  
· Grup Municipal EU-PV.
  
· Grup Municipal Mixt.
  
Deu. Formalització del contracte
  
Esgotat el termini de presentació de documents, el president de la corporació o el regidor delegat de l'Àrea de Personal disposarà la contractació de l'aspirant proposat pel tribunal relatiu al torn de concurs oposició lliure en el termini màxim d'un mes. El contracte tindrà un període de prova de 15 dies, durant el qual es realitzaran les pràctiques davall la direcció del responsable del servici, i tindrà la consideració de fase final del procés selectiu.
  
L'últim dia del període de prova, el responsable designat haurà d'estimar si s'han superat les pràctiques de forma satisfactòria.
  
En el cas que l'aspirant no supere satisfactòriament el període de prova es donarà per finalitzat el seu contracte. En aquest cas es podrà formular proposta de contractació a favor de l'aspirant que havent superat totes les proves del procés selectiu tinga la puntuació més alta, el qual haurà de superar el corresponent període de prova.
  
Onze. Condicions generals
  
En tot allò no previst en les presents bases específiques, serà d'aplicació el que disposen les bases generals aprovades per acord del Ple de l'ajuntament de data 16 de desembre de 1993, modificades pel dit òrgan en les sessions celebrades els dies 27 de novembre de 1995 i 25 de gener de 1999, i per la Comissió de Govern en la sessió celebrada el dia 11 d'octubre de 1999 (publicades en el Butlletí Oficial de la Província d'Alacant, número 121, de data 29 de maig de 1999 €en text íntegre abans de l'última modificació- i en el número 153, de data 5 de juliol de 2000 €última modificació).
  
Les instàncies es presentaran en el model oficial facilitat per l'ajuntament.
  
D'acord amb l'article 17.2 del Decret 33/1999, de 9 de març, del Reglament de Selecció, Provisió de Llocs de Treball i Carrera Administrativa del personal comprès en l'àmbit d'aplicació de la Llei de Funció Pública Valenciana. Es podran formar borses de treball amb el personal aspirant que, havent participat en proves d'accés al grup, sector, o, si és procedent, cos, escala o classe que es tracte, hagen aprovat tots els exercicis que constituïxen el procés selectiu.
  
Annex temari
  
- Temari general per a les dues places:
  
Tema 1. La Constitució Espanyola de 1978. Significat, estructura i contingut. Principis generals.
  
Tema 2. L'Estatut d'Autonomia de la Comunitat Valenciana. Bandera i organització territorial.
  
Tema 3. El municipi. Organització municipal, competències i funcionament.
  
Tema 4. L'acte administratiu: principis generals i fases del procediment administratiu general.
  
- Temari específic per a oficial d'obres:
  
Tema 1. Normes de seguretat a l'obra. Proteccions. Higiene.
  
Tema 2. Els plans. Lectura d'un pla. Diferents elements, escales, simbologia, representacions gràfiques i la seua interpretació.
  
Tema 3. Instal·lacions elèctriques, de gas i d'aigua en la construcció. Regates, passos i subjeccions.
  
Tema 4. Realització d'estructures de sanejament. Recollida i evacuació d'aigües. Elements constructius a l'efecte.
  
Tema 5. Solucions als desnivells. Construcció de rampes i escales. Càlcul del traçat i l'escalonament.
  
Tema 6. Treball amb algeps. Motlures: creació d'elements, substitució i reparació.
  
Tema 7. Treball amb algeps. Blocs. Plaques. Revestiments, divisions interiors i falsos sostres.
  
Tema 8. Divisions interiors. Diferents materials (prefabricats, alumini, fusta, vidre, melamina, algeps, formigó, etc.) i indicacions de cada un.
  
Tema 9. Paviments. Tipus de paviments (terratzo, parquets, etc.) i indicacions de cada un.
  
Tema 10. Materials aïllants. Tipus d'aïllament tèrmic. Materials ignífugs: solucions existents.
  
Tema 11. Aïllament acústic.
  
Tema 12. Acabats: arrebossats, enguixats, pintures i enrajolat.
  
Tema 13. Ampliacions de la construcció. Diferents estructures de suport i diferents materials de cobriment.
  
Tema 14. Patologia de la construcció. Esquerdes i fissures: diagnòstic i control. Problemes estructurals de la construcció.
  
Tema 15. Efectes de la humitat en la construcció. Possibles conseqüències. Remeis i prevenció.
  
Tema 16. Derrocaments. Xicotets i grans derrocaments. Tècniques i mesures de seguretat en cada un.
  
- Temari específic per a oficial de servicis (jardineria):
  
Tema 1. Espècies vegetals per a jardineria més utilitzades: frondoses. Característiques i necessitats especials. Cicle i calendari de manteniment.
  
Tema 2. Espècies vegetals per a jardineria més utilitzades: coníferes. Característiques i necessitats especials. Cicle i calendari de manteniment.
  
Tema 3. Espècies vegetals per a jardineria més utilitzades: arbustives i herbàcies. Característiques i necessitats especials. Cicle i calendari de manteniment.
  
Tema 4. Espècies vegetals per a jardineria més utilitzades: gespes. Tipus, característiques i necessitats especials. Cicle i calendari de manteniment.
  
Tema 5. Preparació del terreny per a la gespa. Tipus adequats per a cada necessitat. Èpoques de sembra més favorable. Manteniment i atenció de les gespes.
  
Tema 6. Funcionament d'un servici de jardineria municipal. Programació de les tasques segons el calendari de cada espècie. Tasques generals de manteniment.
  
Tema 7. Ferramentes de jardineria. Tipus i característiques. Utilitat, avantatges i inconvenients de cada una.
  
Tema 8. Malalties per paràsits. Símptomes, diagnòstic i tractament.
  
Tema 9. Malalties per fongs. Símptomes, diagnòstic i tractament.
  
Tema 10. Malalties causades per bacteris i virus. Fongs. Símptomes, diagnòstic i tractament.
  
Tema 11. Abonaments. Tipus. Abonaments adequats a cada espècie vegetal. Abonaments químics i orgànics. Simples i compostos. Abonaments d'alliberament lent.
  
Tema 12. La poda. Mètodes i calendari de poda. Conseqüència d'una poda incorrecta.
  
Tema 13. Trasplantaments. Mètodes més utilitzats. Condicions de transport de la planta. Empelts. Tècniques per a empeltar. Seguiment de l'empelt.
  
Tema 14. Reg. Necessitats d'aigua en les diferents espècies i en diferents condicions. L'estrés hídric. Tipus. Causes i remeis.
  
Tema 15. El sòl. Tipus. Sòls més adequats per a la jardineria. Correccions possibles de l'acidesa. Preparació del sòl.
  
Tema 16. Plantacions. Jardineria ornamental. Limitacions de la densitat.
  
- Altres proves a realitzar:
  
Atés el caràcter de les places, es poden incloure altres proves pràctiques que demostren l'habilitat i destresa en tasques pròpies del lloc, com, per exemple, la realització de tasques diverses d'obra i la jardineria en general. Amb la finalitat de dirimir possibles igualtats en puntuacions.